Umhlangano Phakathi KukaMugabe, UTsvangirai LoMutambara  Ngodaba Lwezikhundla ZeCabinet
Abasiki bebunda bathi bobathathu laba bazahlangana bebodwa, uMbeki kasoze abekhona.
UMongameli Mugabe uzahlangana labakhokheli bamacele womabili eMDC uMnu Morgan TsvangirailoMnu Arthur Mutambara ngoMgqibelo ngehola letshumi ekuseni bekhulumisana ngodabalokwabelana izikhundla zedale lecabinet. UMongameli Mugabe loTsvangirai bakebahlangana ngolweSibili behluleka ukuvumelana. Laloba ibandla leMDCelikhokhelwa nguMnu Tsvangirai beselicele ukuthi uMbeki angenele, abazingokwenzakalayo bathi uMbeki uzakuba engekho kulumhlangano. Kodwa bengehluleka ukuvumelana kusasa, umbekikulapho asezabizwa khona. IZanu PF ibikwa isithi uMbeki kadingeki okwamanje,okuyinto ingcwethi ezithi ingaba iveza ukuthi uMugabe ulakho ukuvuma ukunikezaiMDC ezinye zengatsha ezimqoka phezu kogatsha lwezemali. UMbeki, yena obanjwengamandla libandla lakhe ele ANC kumaviki amabili adluleyo ukuthi atshiyeumsebenzi, nguye umlamulankunzi kudaba lweZimbabwe. Umhlangano wakusasa wenziwanje kulembiko yokuthi iZanu PF sivumile ukuthi ugatsha lwezemali luye kuMDCkaTsvangirai. UMugabe uthethe izinqumo lesi izolo leziphathamandla zebandlalakhe. Udaba oluzahluzwa kusasa ngolwengatsha ezifana lolwendaba zaphakathikwelizwe, olwendaba zaphandle kwelizwe lolwezokulima. Iziphathamandla zeZanu PFleze MDC ezingathandanga ukuvezwa amagama zitshele iStudio 7 ukuthi uMugabeuhlele ukuthi uhulumende womanyano aziswe ngempelaviki kumbe ngomvulo ngevikiezayo kungaba lokuvumelana kusasa. Bathilokhu kumele kwenziwe idale lesenate lingakahlali. Idale leli lizahlalaliqalise umsebenzi ngolweSibili mhlaka 7 kuthi idale lephalamende lonaliqaea mhlaka 14. UMnu Brilliant Mhlanga Mhlanga yingcwethi ecubungula ezombusazwe. Sibuze uMhlanga ukuthi kambe ubona kusiba lokuvumelana na phakathi kukaMugabe, uTsvangirai loMutamba kusasa?